text: Дари, Самотният вълк, за Бургас, Пламен Ставрев и Джейсън Момоа - Култура и музика
  Дари, Самотният вълк, за Бургас, Пламен Ставрев и Джейсън Момоа
  публикувано на 23.06.22 в 14:12
  23.06 ИЗЛОЖБА НА ДАРИ
  За мен Бургас е много интересно място, винаги е било такова, винаги съм го свързвал с нещо, което за мен остава загадка, с нещо много древно, това сподели Драган Милев-Дари, докато подрежда картините си в двора на галерия" Георги Баев". Тази вечер той ще покаже близо 35 творби, които е побрал в своя бус. Не знам колко ще сложа, зависи, според пространството, уточни той. Някои неща са правени преди години, други са завършени буквално преди дни. Заедно с Георги Дончев от 19 часа Дари ще направи пърформанс:
  "Напоследък правим с него едни такива пърформанси-интуативна музика, с предмети от нашата действителност, по пътя каквото си намерим, наред с други класически инструменти, примерно той си носи контрабас.Аз сега ще му планирам с леген бас/ истински железен леген/, стават много красиви пърформанси. Ние никога не знаем какво ще свирим, реагираме на публиката такава, каквато е.
  Вярващ човек съм, сподели Дари. Рисуването е ритуал, животът е ритуал, зависи как го мислиш:
  Пътят е ритуал, харесва ми това нещо днес, ако не знам накъде да тръгна да хвърля една тояга и тя ми показва посоката и тръгвам натам. Това съм го правил много през годините, докато се возех сам с мотора. Природните стихии също те водят. Виждаш някакъв мерен облак и си викаш, този ще го заобиколя.Мотористите ще ме разберат за какво говоря.Гледаме винаги небето ,за да не ни вали.
  Самотния вълк ме кръстиха навремето моторджиите на първия събор на Златна рибка. Събуждам се върху мотора в Созопол, наоколо са се наредили двайсетина мотора , точно като по филмите и си викам ще ме бият ли сега?! Обаче, те ме чакали да се събудя, за да ме поканят да отида с тях в Рибката. Тогава ме кръстиха Самотния вълк, интерпретация на Степния вълк на Херман Хесе.
  Дари се запознава и с Джейсън Момоа по време на снимките на Конан Варварина. Тогава актьорът проявява интерес към ателието му и неговата работа. Той и съпругата му посещават Дари и се сприятеляват със семейството му. По -късно двамата си разменят китарите и тази на актьора в момента може да се види в изложбата в Бургас.
  Художникът е и този, който прави запазения знак на Блус феста в Бургас преди години, организиран от Пламен Ставрев. С певеца се запознават преди това на Дюни, когато в атракцион демонстрира изделия от кожа и да язди коне.
  Дари не се вълнува от политическата ситуация в страната:
  "Ако човек светне пред своята врата, ще бъде светло в целия свят! Това съм го прочел много отдавна. Разбирайте че Лао Дзъ ми е настолно четиво. След като може да си правя това, което исках да правя и преди 10-ти, какво има сега да се оплаквам, че някакви партии тука се чудят кой повече да открадне! Интелигентните същества оцеляват във всяка ситуация. Умеят да бъдат свободни! Свободният човек много лесно се разпознава, както беше казал Станиславски, той се чувства удобна и на върха на карфица!"
  БНР Бургас Култура и музика Дари изложба музика
  Милица Иванова от Варна е лауреатът от деветото издание на Международния литературен младежки конкурс "Който спаси един човешки живот,..